สวัสดีค่ะมื่อวันที่ 20 ม.ค.หนูโดนเเมวข่วนค่ะ ไม่ใช่เเมวของตัวเองนะคะเป็นเเมวของคนอื่น เจ้าของเลี้ยงเเบบปล่อยค่ะ ซึ่งลักษณะเเผลไม่มีเลือดไหลค่ะ เป็นเเค่รอยถลอก จากนั้นก็ไปฉีดวัคซีนกระตุ้น 2 เข็มค่ะ วันที่ ฉีดคือ 25 ม.ค. เเละ 28 ม.ค.จากนั้นผ่านมา 1 อาทิตย์ วันที่ 4 ก.พ.โดนเเมวข่วนอีกเป็นเเมวของคนอื่น เค้าเลี้ยงเเบบปล่อยค่ะ เป็นคนละตัวกับครั้งเเรก โดยเเผลเป็นแผลขนาดเล็ก เเต่มีเลือดออกค่ะ อยากถามว่าจะเป็นอะไรมั้ยคะ เบื่องต้นหนูได้ล้างเเผล ล้างสบู่ ทายาเเล้วค่ะ ตอนนี้แผลดีขึ้น เเล้วหลังจากนี้ต้องไปฉีดวัคซีนกระตุ้นอีก 1 เข็มมั้ยคะปล.เนื่องสถานที่ที่หนูอาศัยอยู่เป็นคอนโด ซึ่งมีเเมวค่อนข้างเยอะค่ะ ส่วนใหญ่เจ้าของจะเลี้ยวเเบบปล่อย เลยมีหลายครั้งที่หนูถูกเเมวข่วนบ้าง
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของสัตว์เข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำจากที่กล่าวมา การถูกแมวกัดหรือข่วนล้วนเป็นความเสี่ยงในการรับเชื้อโรคพิษสุนัขบ้าได้ จึงมีข้อบ่งชี้การไปรับวัคซีนโดยการรับวัคซีนถ้ากระตุ้นมา 2 เข็มแล้ว เข็มล่าสุดประมาณ 1-2 สัปดาห์ก่อน ภูมิคุ้มกันน่าจะยังอยู่ในระดับที่สูงมาก คิดว่าอาจจะยังไม่จำเป็นต้องกระตุ้นซ้ำทันที หากสังเกตอาการแมวได้ให้สังเกตอาการแมวให้ครบ 10 วัน แต่หากไม่สบายใจมากๆ หรือไม่สามารถสังเกตอาการแมวได้เลย อาจนำสมุดวัคซีนและแผลไปปรึกษาแพทย์ที่รพใกล้บ้านอีกครั้งเพื่อรับวัคซีนกระตุ้นอีก 1 เข็ม แต่โดยปกติแล้วหากจะกระตุ้น แพทย์อาจจะรอหลังวัคซีนเข็มล่าสุดประมาณ 1 เดือนขึ้นไป และหากอยู่ในช่วง 1-6 เดือนแรก ก็จะทำการกระตุ้นวัคซีนเพียง 1 เข็มดังกล่าวไป